In Christi nomine. Ego Eldevertus dono beatissimo Petro apostolo, ad locum Cluniaci, pratum unum situm in pago Matisconensi, in villa Circiaco; in loco sepulturæ meæ hoc facio, tres partes scilicet illius prati, quod terminatur a mane et meridie terra sancti Cirici seu rivo currente, a circio increpito. Quod si quis contradixerit, non valeat vendicare quod repetit, sed coactus componat unam unciam de auro, et donatio hæc firma permaneat, constipulatione subnixa. Sed tamen hæc in meos habeam usus dum vixero; post meum vero obitum, ad Cluniacum deveniat ex integro. Actum apud Sanctum Pontium. Signum Eldeverti, qui donationem istam fæcit et firmari rogavit. S. Tetberti. S. Rainardi. Berno scripsit anno duodecimo regnante Ludovico rege.